**DOGOVOR O PRILAGAJANJU ŠOLSKIH OBVEZNOSTI**

I.

Na podlagi 57. člena Zakona o poklicnem in strokovnem izobraževanju (ZPSI-1) (Uradni list RS, št. 79/2006, 68/17, 46/19 in 53/24), Pravilnika o prilagoditvah šolskih obveznosti dijaku v srednji šoli (Uradni list, št. 30/18) in sklepa o pridobitvi pravice do prilagoditev Srednje šole za gostinstvo in turizem Maribor je

dijaku/inji\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 (ime in priimek)

\_\_\_\_\_. letnika,\_\_\_\_\_\_ oddelka priznan status **ŠPORTNIKA/ŠPORTNICE**

II.

S tem dogovorom in z osebnim izobraževalnim načrtom, ki ga pripravi strokovni delavec v sodelovanju z dijakom/dijakinjo in s starši mladoletnega dijaka/dijakinje, se določajo medsebojne pravice in obveznosti, povezane s statusom. Dijak/dijakinja ima pravico, da se z učitelji dogovarja za datume ustnega ocenjevanja za vse predmete. V primeru, če je dijak/dijakinja odsoten/a v času skupinskega ocenjevanja znanja zaradi tekmovanj ali neodložljivih obveznosti v klubu, se mu/ji določi naknadni rok. Dijak/dijakinja, ki ni bil/a ocenjen/a pri športni vzgoji, ima možnost opraviti individualno program po prehodnem dogovoru z učiteljem.

Dijak/dijakinja je dolžan/a sodelovati pri pouku ter spoštovati dogovorjene roke. Dijak/dijakinja mora biti praviloma ocenjen/a vsako ocenjevalno obdobje. Izjemoma je lahko neocenjen/a iz enega predmeta. Praktični pouk mora dijak/dijakinja opraviti v celoti. Stroške praktičnega pouka, ki nastanejo zaradi izredne izvedbe, mora dijak/dijakinja poravnati v skladu s kalkulativnimi elementi Ministrstva za šolstvo in šport.

III.

Obveznosti podpisnikov dogovora

Podpisniki dogovora morajo spoštovati določila Pravilnikom o prilagajanju šolskih obveznosti dijaku v srednji šoli. Dijak/dijakinja, ki ima status športnika, je dolžan/na zastopati šolo na dogovorjenih tekmovanjih.

Dijak/dijakinja mora odsotnost pravočasno sporočiti razredniku. Opravičilo o daljši odsotnosti dijaka/dijakinje podpišejo starši in pooblaščena oseba športne organizacije.

IV.

S sklepom o pridobitvi pravice do prilagoditev se določi vrsta statusa športnika/športnice:

1. športnik tekmovalec/športnica tekmovalka,
2. perspektivni športnik/perspektivna športnica – potrjen/a s strani Olimpijskega Komiteja Slovenije - Združenja športnih zvez ali član/članica državne reprezentance za neolimpijske športe,
3. vrhunski športnik/vrhunska športnica – potrjen/a s strani Olimpijskega Komiteja Slovenije - Združenja športnih zvez ali član/članica državne reprezentance za neolimpijske športe.

V.

Prilagoditve za različne vrste statusa:

1. Športnik tekmovalec/športnica tekmovalke

Dijak/dijakinja ima možnost napovedanega ustnega ocenjevanja v skladu z osebnim izobraževalnim načrtom. Načrt ocenjevanja znanja dijak/dijakinja pripravi do konca oktobra za prvo ocenjevalno obdobje, za drugo pa v štirinajstih dneh po začetku drugega ocenjevalnega obdobja.

1. Perspektivni športnik/perspektivna športnica in vrhunski športnik/vrhunska športnica

Dijak/dijakinja ima možnost napovedanega ustnega ocenjevanja v skladu z osebnim izobraževalnim načrtom. Načrt ocenjevanja znanja dijak/dijakinja pripravi do konca oktobra za prvo ocenjevalno obdobje, za drugo pa v štirinajstih dneh po začetku drugega ocenjevalnega obdobja. Dijak/dijakinja lahko napovedano izostaja od pouka zaradi treningov, priprav na tekmovanja in tekmovanj. Tovrstna odsotnost mora biti napovedana tri dni pred izostankom s pisnim obvestilom kluba in priloženim urnikom obveznosti.

VI.

Dijaku/dijakinji lahko miruje status po 6. členu Pravilnika o prilagajanju šolskih obveznosti dijaku v srednji šoli:

* če ne izpolnjuje obveznosti po osebnem izobraževalnem načrtu,
* če je negativno ocenjen pri dveh ali več predmetih,
* če mu je izrečen ukor,
* v primeru daljše bolezni oziroma poškodbe,
* iz drugih utemeljenih razlogov.

VII.

Dijaku/dijakinji preneha status po določbah 7. člena Pravilnika o prilagajanju šolskih obveznosti dijaku v srednji šoli:

* če ob poteku obdobja mirovanja pravice do prilagoditev ne izpolni manjkajočih obveznosti
* če preneha pogoj za pridobitev pravice do prilagoditev,
* če je izključen iz šole,
* na njegov predlog oziroma na predlog staršev mladoletnega dijaka,
* s potekom obdobja, za katerega mu je bila pravica do prilagoditve podeljena.

VIII.

O mirovanju in obdobju mirovanja statusa ter o prenehanju statusa odloči ravnatelj s sklepom, ki ga vroči dijaku in staršem po odločitvi v osmih dneh.

IX.

Podpisani izjavljamo, da smo natančno seznanjeni s Pravilnikom o prilagajanju šolskih obveznosti dijaku v srednji šoli (Uradni list, št. 30/18).

Ime in priimek starša (zakonitega zastopnika): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Datum podpisa: \_\_\_\_\_\_\_\_\_\_\_\_\_\_\_\_\_\_\_\_\_\_\_

Ime in priimek dijaka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Datum podpisa: \_\_\_\_\_\_\_\_\_\_\_\_\_\_\_\_\_\_\_\_\_\_\_

Ime in priimek pooblaščenega strokovnega delavca športne organizacije: \_\_\_\_\_\_\_\_\_\_\_\_\_\_\_\_\_\_\_\_\_\_\_

Podpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Datum podpisa: \_\_\_\_\_\_\_\_\_\_\_\_\_\_\_\_\_\_\_\_\_\_\_

 Žig

 V. d. ravnatelja:

 Sonja Porekar Petelin

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Datum podpisa: \_\_\_\_\_\_\_\_\_\_\_\_\_\_\_\_\_\_

 Žig